《梅子渐朝议挽诗一首》
宋代·刘一止

世事何曾有到头，此心安处便休休。田园竟老陶元亮，乡里谁如马少游。

乐施轻财知气概，飞觞举白见风流。吁嗟四十年前梦，追怆经行泪莫收。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。